Szentmártonkáta Önkormányzat Képviselő-testülete

H E L Y B E N

**Tisztelt Képviselő-testület!**

Az előterjesztéshez mellékleten csatolom a hivatali helyiségen kívüli és a hivatali munkaidőn kívül történő házasságkötés létesítése engedélyezésének szabályairól és díjairól szóló 20/2011.(VII.4.) önkormányzati rendelet módosítását.

A helyi rendeletek előkészítésében való társadalmi részvételről szóló 17/2012.(IX.14.) önkormányzati rendelet előírásai szerint a rendelet-tervezet társadalmi véleményezésre lett bocsájtva. A lakosság részéről észrevétel, javaslat nem érkezett.

A rendelet-tervezetet a Pénzügyi és Jogi Bizottság véleményezte.

A jogalkotásról szóló 2010. évi CXXX. törvény 17. §-ában előírt **előzetes hatásvizsgálat** értelmében:

1. A rendelet társadalmi hatása: -
2. Gazdasági hatása: -
3. Költségvetési hatása: -
4. Környezeti, egészségi következményei: -
5. Adminisztratív terhek: Nem jelentkeznek.
6. A rendeletalkotás szükségességét indokolták, a jogalkotás elmaradásának várható következményei:-
7. A rendelet alkalmazásához szükséges személyi, szervezeti, tárgyi és pénzügyi feltételek:

 rendelkezésre állnak.

Kérem, hogy szíveskedjenek meghozni a döntésüket. A rendelet elfogadásához minősített szótöbbség szükséges.

Szentmártonkáta, 2017. március 20.

 Dr.Illés Zsuzsanna

 jegyző

**TERVEZET**

**Szentmártonkáta Nagyközség Önkormányzata**

**../2017. (….) önkormányzati rendelete**

**a hivatali helyiségen kívüli és a hivatali munkaidőn kívül történő házasságkötés létesítése engedélyezésének szabályairól és díjairól szóló 20/2011.(VII.4.) önkormányzati rendelet módosításáról.**

Szentmártonkáta Nagyközség Önkormányzat (továbbiakban: Önkormányzat) az Alaptörvény 32. cikk (2) bekezdésében meghatározott eredeti jogalkotói hatáskörében, az anyakönyvi eljárásról szóló 2010. évi I. törvény 18.§ (3) bekezdésében, valamint az anyakönyvezési feladatok ellátásának részletes szabályairól szóló 32/2014.(V.19.) KIM. rendelet 4.§ (3) bekezdésében feladatkörében eljárva az alábbi rendeletet alkotja.

**1.§** A rendelet 8.§ (3) bekezdése helyébe az alábbi rendelkezés lép.

„(3) A jegyző az anyakönyvvezető részére évente egy alkalommal, a feladat ellátására tekintettel, ötvenezer forint összegben munkaruha juttatást biztosít. A munkaruha juttatás összeg felhasználásáról az anyakönyvvezető számlával köteles elszámolni a tárgyév december 15-ig.

Az anyakönyvvezető a munkaruha juttatást az alábbi ruházat megvásárlására fordíthatja: kosztüm, szoknya, blúz, cipő. A munkaruha juttatás kihordási ideje egy év.”

**2.§** A rendelet kihirdetése napját követő napon lép hatályba. Rendelkezéseit 2017. évtől kell alkalmazni.

Szentmártonkáta, 2017. március 30.

Fodor Zoltán Dr. Illés Zsuzsanna

polgármester jegyző

**Záradék:**

A rendelet 2017. március …. -n kihirdetésre került.

Szentmártonkáta, 2017 március ...

 Dr. Illés Zsuzsanna

 jegyző

**I. Általános indokolás**

A rendelet módosítás az anyakönyvvezető munkaruha juttatását tartalmazza.

**II. Részletes indoklás**

 1-2.§-hoz

A rendelet módosításáról rendelkezik.

Az előterjesztést a Pénzügyi és Jogi Bizottság véleményezi.